जानकारी के मुताबिक बेलगहना पड़रापथरा निवासी विजय की शादी 8 साल पहले ग्राम घटोली की रहने वाली युवती से हुई थी. दोनों का एक तीन साल का बेटा भी है. विजय के मौसेरे भाई आकाश का उसके घर आना जाना था . इसी दौरान पत्नी का आकाश के साथ प्रेम प्रसंग हो गया. पति-पत्नी के बीच आए दिन झगड़ा होने लगा. रोज रोज के विवाद से परेशान होकर पत्नी ने तलाक के लिए कोर्ट में आवेदन दिया. करीब डेढ़ महीने पहले पत्नी अपने प्रेमी के साथ रहने लग गई. पत्नी को आकाश के साथ रहता देख विजय काफी नाराज था.